MK sēdes protokollēmuma projekts 23-TA-3283
Izdrukāts 29.07.2026. 22.04 - 2.0 Redakcija
Ministru kabineta sēdes protokollēmums

Informatīvais ziņojums “Par Valsts ieņēmumu dienesta darbības pilnveides pasākumiem”"

· 1. Pieņemt zināšanai iesniegto informatīvo ziņojumu.
· 2. Atbalstīt informatīvajā ziņojumā ietvertos priekšlikumus par Valsts ieņēmumu dienesta reorganizāciju:
· 2.1. Valsts ieņēmumu dienesta Nodokļu un muitas policijas pārvaldes funkcijas un uzdevumus nododot finanšu ministra pārraudzībā izveidotajai tiešās pārvaldes iestādei nodokļu un muitas policijai, kuras padotību finanšu ministrs īsteno ar Finanšu ministrijas starpniecību;
· 2.2. Valsts ieņēmumu dienesta Iekšējās drošības pārvaldes izmeklēšanas un operatīvās darbības funkcijas un uzdevumus nododot Korupcijas novēršanas un apkarošanas birojam.
· 3. Finanšu ministrijai sagatavot un noteiktā kārtībā līdz 2024. gada 1. jūnijam iesniegt izskatīšanai Ministru kabinetā  tiesību aktu  projektus, kas paredz Valsts ieņēmumu dienesta Nodokļu un muitas policijas pārvaldes funkciju un uzdevumu un Iekšējās drošības pārvaldes izmeklēšanas un operatīvās darbības funkciju un uzdevumu izslēgšanu no Valsts ieņēmumu dienesta funkcijām un uzdevumiem.
· 4. Finanšu ministrijai sadarbībā ar Tieslietu ministriju līdz 2024. gada 1. jūnijam iesniegt noteiktā kārtībā izskatīšanai Ministru kabinetā likumprojektu par grozījumiem Kriminālprocesa likumā, kas paredz precizēt izmeklēšanas iestādes un tām noteikto institucionālo piekritību.
· 5. Finanšu ministrijai līdz 2024. gada 1.jūnijam iesniegt noteiktā kārtībā izskatīšanai Ministru kabinetā likumprojektu par nodokļu un muitas policiju.
· 6. Valsts kancelejai šī protokollēmuma 3., 4. un 5. punktā minētos tiesību aktu projektus sagatavot izskatīšanai Ministru kabineta sēdē vienlaikus.
· 7. Noteikt, ka informatīvajā ziņojumā atspoguļotā reforma stājas spēkā vienu gadu pēc šī protokollēmuma 3., 4. un 5. punkta minēto likumprojektu pieņemšanas Saeimā.
· 8. Finanšu ministrijai sešu mēnešu laikā no šī protokollēmuma 3., 4. un 5. punktā minētā normatīvā akta pieņemšanas Saeimā sagatavot un Finanšu ministrijai noteiktā kārtībā iesniegt izskatīšanai Ministru kabinetā rīkojuma projektu par Valsts ieņēmumu dienesta reorganizāciju, funkciju un uzdevumu nodošanu citai iestādei un nodokļu un muitas policijas izveidošanu.
· 9. Atbalstīt Finanšu ministrijas priekšlikumu noteikt, ka finanšu ministrs turpmāk Valsts ieņēmumu dienesta padotību īsteno ar Finanšu ministrijas starpniecību.
· 10. Lai īstenotu šī protokollēmumā 9. punktā minēto priekšlikumu, Finanšu ministrijai sagatavot un finanšu ministram līdz 2024. gada 1. jūnijam iesniegt noteiktā kārtībā izskatīšanai Ministru kabinetā visus nepieciešamos tiesību aktu projektus.

